**О Т Ч Е Т**

**за дейността на**

**НЧ „ Пробуда – 1928” с. Змейово**

**през 2021 г.**

**Настоящия отчет е разработен на основание чл. 16, т.4,чл. 26 ал. 1 и 2 от ЗНЧ**

**І. Основна цел на читалищната дейност през отчетната година:**

**Развитие и укрепване на читалището, като местен център с културно-просветна, информационна, социална и гражданска функции. Превръщане на читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.**

**ІІ. Под цели и приоритетни направления в дейността на читалището през отчетната година:**

1. **Възраждане и съхраняване на непреходните духовни ценности, автентични традиции и самобитни обичаи.**
2. **Превръщане на читалището в притегателен център и място за изява и оползотворяване на свободното време както на възрастни, така и за деца и младежи.**
3. **Иновативна политика и работа по проекти за развитие на:**

* **Гражданското и патриотично възпитание.**
* **Правно просвещение.**
* **Формиране на етично и толерантно съзнание и поведение сред населението.**
* **Читалището в подкрепа на семейството.**
* **Информационна подкрепа на образованието.**
* **Духовно и нравствено възпитание на младите.**
* **Екологично просвещение на населението.**
* **Формиране на здравословен образ на живота.**
* **Художествено – естетическо образование.**
* **Краезнание.**

**Население към 31.12.2021г. – 720 броя непостоянни жители и 520 постоянни.**

**1**

**Други неправителствени организации:**

* **клуб на пенсионера**
* **клуб на офицерите и сержантите от резерва и запаса на МНО и МВР с. Змейово.**
* **Съвместно извършени дейности свързани със съхраняване на местните обичаи и традиции, почистване на различни райони от село Змейово в това число и змейовската църква. Съвместно посрещане на гости от страната и чужбина.**

**Социални партньорства през отчетната година:**

* **НПО „ Земя завинаги” гр. Стара Загора**
* **Читалищата на селата Пряпорец, Сулица, Остра могила, Хрищени, Дълбоки и Преславен от общ. Стара Загора.**
* **Читалища от общините: с. Ягода общ. Мъглиж, с. Нейково общ. Котел, читалище гр. Гълъбово, с. Рупките общ. Чирпан, с. Голямо Дряново общ. Казанлък, пътуващо читалище гр. София и читалище гр. Хасково**

**Разпространяване на читалищната дейност чрез социалните мрежи, рекламни брошури, флаери и медии. За целта са създадени два профила на читалището и неговата дейност. Състав на обществен съвет от изявени местни деятели в помощ на НЧ „ Пробуда – 1928” село Змейово:**

1. **Стефка Андреева – председател на НЧ „ Пробуда – 1928” с. Змейово**
2. **Христо Трифонов – полковник от гранични войски**
3. **Валентин Вълев – бизнесмен и дарител / църква и читалище с. Змейово/**
4. **Мария Иванова – философ и преподавател по народни танци**
5. **Величка Папачева – дългогодишен читалищен деятел**
6. **Неделчо Генев – офицер от българската армия**
7. **Златина Чорева – историк, етнолог**
8. **Кирилка Вълева – преподавател по история и география**
9. **Калинка Тарлева – председател на пенсионерския клуб**
10. **Васил Герлимов – академик**
11. **Никола Пеев – икономист**
12. **Емилия Петкова – читалищен секретар**

**Участие на читалището в реализацията на областни, общински социокултурни програми през отчетната година:**

**Онлайн участия в общински и национални инициативи през цялата година.**

**Реклама на дейността на читалището през отчетната година. Акции за популяризиране на читалището и неговите услуги.**

**Мероприятие по привличане на читатели – изложба на нови книги, чрез интернет връзка и мобилни оператори.**

**2**

* **Популяризиране на библиотечния Фонд – при провеждане на библиотечни мероприятия.**
* **Популяризиране на всички значими мероприятия проведени от народното читалище чрез : интернет страницата на читалището, сайта на община Стара Загора, национално радио, ТВ дестинация бг и др.**

**Рекламна продукция през отчетната година:**

* **Дипляна „ Живите традиции на с. Змейово” и „Историята на село Змейово”, разпространени чрез страницата на читалището и интернет групи на селото.**

**Наличие на собствена страница на читалището в интернет**

* **Наличие на собствена страница в социалната мрежа Facebook с адрес НЧ „ Пробуда – 1928” с. Змейово и „От змейовското минало към бъдещето”.**

**Информация за събития и дейности на НЧ „ Пробуда – 1928” с. Змейово включени в културния календар на община Стара Загора. Неосъществени поради епидемиологичната обстановка в страната през 2021г.**

1. **Празник на пелина 2021г.**

**ІІІ. ОТЧЕТ НА ДЕЙНОСТТА ПО ПЛАН –ПРОГРАМАТА**

**НА НЧ „ПРОБУДА – 1928” С. ЗМЕЙВО**

**ПРЕЗ ОТЧЕТНАТА ГОДИНА ЗА:**

**Литературно – исторически дати**

1. **Годишнина от смъртта на Апостола – 19.02.2021г. /онлайн/**
2. **Беседа за виното и любовта – 25.02.2021 / онлайн/**

**ПРОСВЕЩЕНИЕ НА НАСЕЛЕНИЕТО**

**Формиране на здравословен образ на живот и образоване**

* **Чрез публикации в интернет страниците и групите на село Змейово**

**ФОРМИРАНЕ НА ТОЛЕРАНТНО СЪЗНАНИЕ И ПОВЕДЕНИЯ СРЕД НАСЕЛЕНИЕТО**

**Основни направления:**

* **Към малцинствата живеещи на територията на населеното място и района;**

**Форми на работа: беседи с подрастващите на открито – през цялата година**

**ЧИТАЛИЩЕТО В ПОДКРЕПА НА СЕМЕЙСТВОТО**

**Направления за работа:**

* **Повишаване информираността на семействата, попълване на техните**

**педагогически, психологически и правни знания най-вече на семейства от ромски произход.**

**Форми за работа: през цялата година чрез беседи на открито и онлайн чрез страницата на читалището. Читалището в помощ на неграмотни ромски семейства във връзка с попълване на документи, разговори с родители за повишаване грамотността на децата от същите семейства и интернет услуги.**

**ЕКОЛОГИЧНО ПРОСВЕЩЕНИЕ НА НАСЕЛЕНИЕТО**

**Направления за работа:**

1. **Практически дейности с местното население свързани с екологията и опазване на околната среда и др. с мото „ Добрите идеи никога не остават незабелязани” - почистване на църква и чит. двор, косене на трева и изрязване на ненужни клони и дървета и през 2021 г.**

**КРАЕЗНАНИЕ**

**Основната краеведска дейност е насочена към издирване на сведения, необходими за всестранното изучаване на населеното място:**

1. **Природа и природни богатства – информиране на населението за природните дадености , местности, хидроенергийни източници и растителен и животински свят – през цялата година /онлайн/.**
2. **История- информиране на населението за политическата, стопанската и културна история, революционни движения, паметници на културата/историко –етнографска сбирка/ , архитектурата и народното творчество - през цялата година/онлайн/**
3. **Обществено –икономически живот, икономика и култура, административен и икономически капацитет на населеното място, НПО др. Информиране на населението – желаещи да научат повече за района и селото - през цялата година /онлайн/.**

**БИБЛИОТЕКА, РАБОТА С ЧИТАТЕЛИТЕ,**

**МАСОВИ МЕРОПРИЯТИЯ**

1. **Обогатяване на библиотечния фонд – закупуване на нова литература**

**Източници и способи за комплектуване на библ. Фонд през отчетната година:**

**Библиотечен фонд към 31.12.2021г. 6 628 б.е.**

1. **Ново набавени библиотечни материали през 2021г.**

**Книги – 35 б.е. / покупка/**

**Книги – 30 б.е. / дарение/**

**Читатели 82 бр., от тях до 14 години 17 броя**

**Води се инвентарна книга и дневник на библиотеката.**

1. **Опазване на библиотечните фондове:**

* **Работа с читателските задължения чрез телефонни обаждания, писменни уведомления и др.**
* **Ремонт на овехтели книги чрез подвързване – 15 броя**

**ЛЮБИТЕЛСКО ХУДОЖЕСТВЕНО ТВОРЧЕСТВО,**

**Целенасочена работа, насочена към опазване на фолклора и традиционното народно богатство и през 2021г. със създадени условия и възможности за тяхното развитие и популяризиране.**

**ПОСТОЯННО ДЕЙСТВАЩИ КОЛЕКТИВИ**

**ПРИ НЧ „ПРОБУДА – 1928” С. ЗМЕЙОВО**

**Постоянно действащи колективи:**

1. **Група за изворен фолклор – 25 човека**
2. **Певческа група – 9 човека**
3. **Танцова група – 8 човека**
4. **Представителен Ансамбъл „ Нашенци” – 45 човека**

**5**

1. **Кръжоци – „Детско творчество” – 10 деца**

**МАТЕРИАЛНО – ТЕХНИЧЕСКА БАЗА**

**Състояние на МТБ в периода на отчитане. Съответствие с нормите за противопожарна безопасност, здравословни и безопасни условия на труд**

1. **Налични 2 броя пожарогасители.**
2. **Наличие на противопожарна система .**

**Предоставената сграда на НЧ „ Пробуда – 1928” с. Змейово разполага с библиотека, канцелария, киносалон, зала, складови помещения и санитарен възел. Обща площ с дворно място – 1 518 кв.м. По предписание на РЗИ са изпълнени през 2021г. следните дейности: почистване на улуците, смяна на счупени керемиди, подмазване на капаци, ремонт на капандура, смяна на част от дървена конструкция на покрива, смяна на счупени керемиди, смяна на стари счупени стъкла на входната врата. Покривната част на сградата е в лошо състояние, вследствие на което е нарушен облика на таваните и стените в канцеларията и библиотеката. Необходима е смяна на дървената конструкция на покривната част, поради износване на дървения материал. Във връзка с тези обстоятелства е заявен ремонт на покрива и смяна на съществуващата ел. инсталация от 1958г. През декември 2021г. е направен оглед и опис на проблемните места в сградата от инвенститорско звено при община Стара Загора.**

**ОТЧЕТ ПО КАЛЕНДАРЕН ПЛАН ЗА МЕРОПРИЯТИЯТА**

**ЯНУАРИ**

**01.01.2021г. Конкурс „Виното и пелинът – царете на зимната трапеза”, в чест на празника на пелина. В онлайн конкурса участваха над 35 колектива и индивидуални участници с тематични снимки, фолклор, рисунки и стихотворения. Всички участници получиха грамоти за участие и предметни награди.**

**Бабин ден 21.01.2021г. – публикация на страницата на читалището с филм за бабин ден, направен от групата за народни обичаи при НЧ „ Пробуда – 1928” село Змейово през 2015г. Чрез публикации в групите на Змейово и страницата на читалището се информира населението за местните традиции и обичаи.**

**28.01.2021г. Проведена онлайн здравна беседа свързана с често изразени болести в пенсионната възраст. Използвани източници – читалищната библиотека**

**ФЕВРУАРИ**

**14.02.2021г. Благодарение на добрите почвени и климатични условия в село Змейово са запазени традициите в лозарството и производството на вино и пелин. По стара традиция на 14 февруари се празнува „ Трифон Зарезан”, както е било от старо време с традиционно зарязване на лозето и с веселие на открито. Във връзка с ограниченията за опазване на здравето на хората, през 2021г. се публикуваха филми от издания на празника Трифон Зарезан на страницата на читалището и групите на село Змейово с пожелания към всички лозари, винопроизводители и майстори на змейовски пелин здраве, добра реколта и успешна година!**

**19.02.2021г. Във връзка с годишнина от смъртта на Апостола на свободата Васил Левски във фоаето на читалището се направи изложба с портрети и произведения за него.**

**МАРТ**

**03.03.2021г. – Във връзка с освобождението на България от турско робство читалището организира тържество с присъствието на местни жители и гости от гр. Стара Загора. С почит и признателност към загиналите за свободата на България пред паметниците на загиналите герои от руско турската и балканската война се поднесоха венци и цветя. С рецитал и доклад на представители на МНО мероприятието е качено в интернет на страницата на читалището.**

**06.03.2021г. онлайн проведена беседа в групите на село Змейово на тема „Приложение на билките в борбата с вирусните заболявания”.**

**09.03.2021г. Присъствие на читалищния секретар на форум на читалищата от община Стара Загора.**

**18.03.2021г. Публикация на страницата на читалището на тема „Защо четенето на книги е важно”.**

**22.03.2021г. Публикация на страницата на НЧ „ Пробуда – 1928” за дейността на читалището.**

**25.03.2021г. Публикация на страницата на читалището на тема „ Как се е празнувал Благовещение в село Змейово”. Данните са събрани от възрастни местни жители и публикувани така, както са разказани.**

**30.03.2021г. НПО „Земя завинаги” монтира пред читалището малка преса по проект за намаляване на 80% от обема на пластмасови отпадъци в читалищния двор. Направена е публикация с инструкция за ползване на жителите и гостите на село Змейово.**

**31.03.2021г. Публикации за старт на онлайн конкурс за четенето.**

**АПРИЛ**

**01.04.2021г. Старт на онлайн конкурс за четенето с вкус или как да пържим завистливите езици. Организатори народните читалища на селата Преславен, Змейово и Дълбоки. Конкурсът се проведе от април до септември с включени кулинарни рецепти от краеведска и художествена литература. Кампанията е насочена към деца и възрастни и в нея взеха участие индивидуални участници, читалища, училища, библиотеки и НПО на територията на област Стара Загора.**

**06.04.2021г. В една от залите на НЧ „ Пробуда – 1928” село Змейово се направи постоянна изложба от грамоти, дипломи, медали, поздравителни адреси и отличия на читалището. Направена е публикация с благодарност към всички членове и читатели на читалището с принос към развитието на читалищната дейност в село Змейово.**

**07.04.2021г. Направена е публикация на страницата на читалището за най-малкия войник в света, роден в село Змейово.**

**13.04.2021г. Публикация на страницата на читалището за събирането, съхраняването и ролята на билката сладък пелин и ползите от нея.**

**14.04.2021г. Публикуване на първият участник в конкурса „За четенето с вкус или как да пържим завистливите езици”.**

**МАЙ**

**11.05.2021г. Във връзка с празника на библиотекаря е направена публикация на страницата на читалището.**

**20.05.2021г. Във връзка с денят на Светите братя Кирил и Методий, на българската азбука и култура и славянската книжовност е направена публикация на страницата на читалището.**

**21.05.2021г. Направена публикация на страницата на читалището за открити сцени и арт пространства в Стара Загора, наситени със събития до месец септември 2021г.**

**22.05.2021г. За най-малките читатели предоставени интересни четива на страницата на читалището.**

**23.05.2021г. Публикация на страницата на читалището на стара снимка с геран в центъра на Змейово. Приложен текст за това как жените носели вода от гераните за да омесят вкусни хлябове и какви случки са се случвали около старите водоизточници в Змейово.**

**26.05.2021г. онлайн покана на страницата на читалището към всички деца от село Змейово за празнично веселие и забавни игри в деня на детето.**

**ЮНИ**

**01.05.2021г. Проведен един незабравим детски празник в село Змейово, изпълнен със забавни игри, веселие и детски смях.**

**02.06.2021г. Отдаден е поклон и поднасяне на венци и цветя пред паметниците в читалищния двор на загиналите герои за свободата на България с рецитал и беседа.**

**24.06.2021г. онлайн беседа за ролята на билките и тяхното приложение за здравето на хората.**

**26.06.2021г. Участие на групата за изворен фолклор при НЧ „ Пробуда -1928 с. Змейово с изложение на традиционни хлябове и тестени изделия в празника на житото в село Преславен.**

**29.06.2021г. Публикация на страницата на читалището за най-стария събор в село Змейово на Петров ден. Изнесен стар снимков материал и събрана информация от местни жители и летописна книга на църквата в село Змейово.**

**…06.2021г. Продължават публикациите на участниците в онлайн конкурса „за четенето с вкус или как да пържим завистливите езици”.**

**30.06.2021г. Здравей ваканция с кръжок „Детско творчество” има за цел да приобщи деца от село Змейово за работа в екип и насочи тяхното внимание към изработка на предмети с подръчни материали. 10 деца от селото в поредица от дни изработиха красиви подаръчни предмети и се забавляваха с четене на откъси от любими книги.**

**ЮЛИ**

**01.07.-30.07.2021г. Кампанията за „Четенето с вкус или как да пържим завистливите езици” и през юли месец продължи. На страницата на читалището се публикуваха всички участия от художествена литература на български автори.**

**През този месец се направиха няколко екскурзии в околностите на село Змейово, организирани от читалището с разрешение на родителите с деца от 6г. до 13г. с цел опознаване на историята, природните дадености, билките, местностите и реките.**

**През юли читалището направи публикации със стари архивни снимки на значими места в селото.**

**През юли месец читалището усърдно работи по организацията на селския двор на Богородична стъпка.**

**АВГУСТ**

**01.08.2021г. Участие на НЧ „ Пробуда – 1928” в празника на село Калитиново „Илинден”. Групата за изворен фолклор поднесе цветя пред паметника на подп. Калитин и изнесе доклад за него и неговата героична дейност.**

**03.08. НЧ „Пробуда – 1928” организира за децата от село Змейово детска фотосесия и рисунки на тема „ С любов към природата”. Всички снимки и рисунки на децата се публикуваха от читалището на страницата на читалището и в групите на селото. Със желание децата снимаха и рисуваха прекрасни озеленени места, величествените борови гори над селото и всичко свързано с природата.**

**04.08 – 31.08.2021г В читалището се проведоха летни занимания с деца като: изработване на подаръчни предмети, картички и рисунки.**

**05.08. Лятна разходка в околностите на село Змейово с децата от кръжок „ Детско творчество”.**

**11.08. Публикации на страницата на читалището и групите в село Змейово за най-критичният ден - отбраната на прохода Шипка.**

**01.08.-31-08.2021г. Продължават публикациите от конкурса „За четенето с вкус или как да пържим завистливите езици”на страницата на читалището.**

**25.08. НЧ „Пробуда – 1928” публикува програмата за селския двор на Богородична стъпка.**

**28.08-29.08. НЧ „ Пробуда – 1928” организира на Богородична стъпка - трета сцена „Селски сбор”, с участието на колективи от страната представящи българския фолклор и традиционни ястия. Групите на читалището от село Змейово представяха обичаи, месеха, бутаха с буталка масло и готвеха вкусни гозби. С установен ред и дисциплина през двата дни на мероприятието всички гости и участници се насладиха на богато наредения двор и изложбите в него. Мероприятието се разпространяваше чрез живо предаване от личните профили на самодейците от Змейово.**

**31.08. Читалището организира детска кулинарна работилница в парка. Направена е публикация на вкусните и красиви ястия направени от децата на Змейово.**

**НЧ „ Пробуда- 1928” попълни и изпрати до Министерство на културата формуляр за допълваща целева субсидия.**

**СЕПТЕМВРИ:**

**И през този месеца продължи кампанията за насърчаване на четенето и онлайн конкурс „ За четенето с вкус или как да пържим завистливите езици”.**

**06.09.2021г. проведено тържество с рецитал, доклад и програма в присъствието на 23 човека.**

**ОКТОМВРИ:**

**„ За четенето с вкус или как да пържим завистливите езици” приключи през месец октомври с организатори - народните читалища на селата Дълбоки, Преславен и Змейово и десет партньори на обществени организации.**

**През този месец се направи подготовка за ремонт на покрива на читалищната сграда и смяна на стъклата на входната врата.**

**НОЕМВРИ**

**01.11. В деня на народните будители се обяви резултата от класирането на кампанията за насърчаване на четенето „За четенето с вкус или как да пържим завистливите езици” посветено на 150 години от първата българска готварска книга на дядо Славейков.Кампанията позволи да се създаде мотивация за четене и познавателна дейност, да се разшири и обогати четенето с нови теми, имена на писатели и произведения. Да се събере и съхрани за бъдещите поколения ценна информация за краеведски и художествени източници, в които се съдържат описания на вкусна храна или напитки и на тяхната употреба. Общо са цитирани 31 краеведски произведения и 48 български и чужди автори на художествени произведения, 22 са авторските рисунки. Всички участници и отличени получиха грамоти, плакети и предметни награди.**

**07.11.2021 г. – Направена публикация на страницата на читалището за видни личности и будители от село Змейово с принос към съхраняване на българската история и култура. И тази година е отправено послание към следващите поколения в същата публикация да знаят и помнят своя род и памет, силно да обичат бащино огнище, свидно да любят всичко българско и да пазят България във вековете!**

**10.11. Смяна на стъклата на входната врата в читалищната сграда с усвояване на сума от читалищната субсидия.**

**16.11. Изработване на нови календари за 2022г. с читалищна дейност.**

**17.11. Приемане и утвърждаване на новото знаме на вековната змейовска традиция от членове на читалището и жители от селото.**

**23.11. Публикация с отправена благодарност към участниците в конкурса за насърчаване на четенето за интересните цитати, рисунки и декламации.**

**….11.2021г. Участие на НЧ „ Пробуда – 1928” в онлайн конкурс организиран от НЧ „ Стефан Генчев” село Хрищени във връзка с празника на райската ябълка.**

**ДЕКЕМВРИ**

**01.12.2021 г. Във връзка с епидемиологичната обстановка в страната и заповед на**

**здравния Министър от 26.11.2021г. НЧ „ Пробуда – 1928” преустанови работата със самодейните колективи до второ нареждане. Дейността продължи с предоставяне на ел. книги за читатели, разнос на книги по домовете, публикации в социалните мрежи, онлайн изложби, информация за празници от културния календар и местни такива на следните страници и групи: НЧ „ Пробуда – 1928” село Змейово, От извора на змейовското минало към бъдещето и Поглед към Змейово. За всички посетители в сградата се поставиха табели за носене на маски и влизане по един читател в библиотеката.**

**10.12.2021г. НЧ „Пробуда – 1928” село Змейово получи награда от участие в онлайн празника на райската ябълка за оригинални рецепти на ястие и напитка с райски ябълки.**

**15.12.2021г. Поради епидемиологичната обстановка във връзка с Ковид – 19 са направени публикации в социалните мрежи за отлагане на празникът на пелина през 2021г.**

**17.12.2020г. Стартиране на онлайн конкурс на тема „Виното и пелинът – царете на зимната трапеза”. Колективи и индивидуални участници от 13 общини изпратиха забавни и интересни снимки, видеоклипове, текстове, рисунки, карикатури и други свързани с ароматните напитки. Всички участници получиха грамоти, дипломи за отлично представяне и предметни награди.**

**Помощници в дейностите на НЧ „ Пробуда- 1928” село Змейово за 2020г.**

**Величка Папачева, Бисера Иванова, Христо Трифонов, Христо Узунов, Калинка Тарлева, Валентин Вълев, Стефка Андреева, Стефка Стоянова, Кирилка Вълева, Неделчо Генев, Васил Герлимов, Дияна Пеева, Мария Иванова, Златина Иванова, Теньо Котев, Недка Дурлова, Пенка Пашова, Никола Пеев, Пламен Димов и др.**

**Изготвил отчета:………….**

**Емилия Петкова**

**Председател: ………………….**

**Стефка Андреева**

**10**